一個水銀溫度計
**溫度**wan1 dou6（英文：**temperature**）係凍熱指標，以數字寫出幾熱幾凍，低溫卽係凍，高溫卽係熱。度溫度嘅架生，叫溫度計。

自然科學，都經常涉及溫度。物體嘅溫度通常係用攝氏嚟量度，科學家通常係用開氏，而美國就普遍用華氏。

平均動能
----

睇埋：動能、壓力同埋理想氣體定律
喺現代嘅熱力學上，溫度可以想像成啲粒子嘅平均動能。想像一位想研究溫度（但唔具有現代物理學知識嘅人）嘅人攞住手上嘅溫度計同「溫度就係溫度計反映嘅物理量」嘅知識。佢可以觀察得到壓力（pressure，{\displaystyle P}；指一件物體表面每單位面積承受緊幾大嘅力）嘅現象：佢將一團溫度喺攝氏 20 度嘅氣體封死喺一個透明嘅容器入面，跟住佢將團氣體同個容器加熱（例如放入去一煲滾水入面）；如果個容器有個蓋而且溫度夠熱，可以搞到個蓋（如果個蓋夠輕）飛走－個蓋實係受咗一股力得到動量。

一煲水喺度滾緊；由煲蓋嘅郁動可知，蒸發緊嘅水（水蒸氣）會向周圍嘅表面施壓力。
透過好似呢啲噉嘅實驗，佢確立咗壓力嘅概念，而且可以觀察到理想氣體定律（ideal gas law）所講嘅嘢：

{\displaystyle PV=NkT}，當中
{\displaystyle V} 係團氣體嘅體積，{\displaystyle N} 係團氣體入面有幾多粒粒子（簡單講可以想像成物質量），{\displaystyle k} 係一個常數，而 {\displaystyle T} 就係團氣體嘅溫度（用溫度計量度到）。假想個人身處嘅世界經已確立咗原子論，知道物質係由一大柞細細粒嘅粒子組成嘅，佢可以將團氣體想像成一大柞係噉喺度郁嘅粒子，好似下圖嘅想像圖噉：

推理過程
圖中嗰啲黑色點點係想像中嘅粒子，紅色嘅係啲粒子嘅郁動軌道，白色嘅空間係粒子可以郁嘅空間，灰色嘅係個容器嘅殼，紅色箭咀係一粒粒子撞埋個容器嘅殼嗰陣向個殼嘅表面施嘅力。根據古典力學上嘅知識，當一嚿嘢撞埋去另一嚿嘢嗰時，會有動量（{\displaystyle p=mv}）嘅轉移，即係話：

{\displaystyle \Delta p=p\_{i,x}-p\_{f,x}=p\_{i,x}-(-p\_{i,x})=2p\_{i,x}}
當中 {\displaystyle \Delta p} 係指個殼嘅動量變化，{\displaystyle p\_{i,x}} 係指粒粒子臨撞嗰刻嘅動量嘅 X 軸（想像三維空間）部份，假想粒粒子撞前撞後動量嘅數值一樣但彈返轉頭（方向變咗相反），{\displaystyle p\_{i,x}=-p\_{f,x}}。假想每隔 {\displaystyle \Delta t}（一個極細嘅數值）咁耐嘅時間就有粒粒子撞落個殼嗰度，個殼因為一吓撞擊受嘅力（{\displaystyle F}）係：

{\displaystyle F={\frac {\Delta p}{\Delta t}}}（嚟自牛頓第二定律），
而設

{\displaystyle \Delta t={\frac {2L}{v\_{x}}}}，{\displaystyle L} 係指個容器嘅長度（設個容器係個立方體），可以得出
{\displaystyle F={\frac {m{v\_{x}}^{2}}{L}}}，考慮嗮咁多粒粒子嘅話，
{\displaystyle F={\frac {Nm{\hat {v\_{x}}}^{2}}{L}}}，當中
{\displaystyle N} 係粒子嘅數量（呢個數值大得好交關），而 {\displaystyle {\hat {v\_{x}}}} 係指啲粒子嘅平均 X 軸速度數值。再將粒子嘅速度 {\displaystyle {\hat {v}}} 想像成 {\displaystyle {\hat {v\_{x}}}\times 3} ，得出：

{\displaystyle F={\frac {Nm{\hat {v}}^{2}}{3L}}}
呢股力會施喺一塊 {\displaystyle L^{2}} 咁大嘅表面嗰度，即係話壓力（每單位面積嘅力）等如：

{\displaystyle P={\frac {F}{L^{2}}}={\frac {Nm{\hat {v}}^{2}}{3L\times L^{2}}}={\frac {Nm{\hat {v}}^{2}}{3L^{3}}}}，
因為設咗個容器係立方體，所以個容器嘅容量 {\displaystyle V=L^{3}}，於是：

{\displaystyle P={\frac {Nm{\hat {v}}^{2}}{3V}}}
將上面條式掉一掉嘅話，

{\displaystyle PV={\frac {Nm{\hat {v}}^{2}}{3}}}
將理想氣體定律 {\displaystyle PV=NkT} 代入去嘅話，

{\displaystyle NkT={\frac {Nm{\hat {v}}^{2}}{3}}}
最後得出

{\displaystyle kT={\frac {m{\hat {v}}^{2}}{3}}={\frac {2}{3}}\times {\frac {m{\hat {v}}^{2}}{2}}}
由古典力學嗰度已知，一嚿嘢嘅動能係 {\displaystyle {\frac {m{v}^{2}}{2}}}－得出「一團氣體嘅溫度（{\displaystyle T}）係由粒子嘅平均動能反映嘅」。

註釋
--

1. ↑  喺現實，粒子唔會粒粒都用同樣嘅速度郁，但當考慮緊好大量嘅粒子嗰陣，呢種想像法可以得出大致正確嘅結果。

睇埋
--

* 熱力學
* 化學
* 氣溫垂直遞減率

攷
-

1. 1 2 3  Kinetic Theory.
2. ↑  Clapeyron, E. (1835). "Mémoire sur la puissance motrice de la chaleur". *Journal de l'École Polytechnique* (in French). XIV: 153–90.
3. ↑  Khotimah, Siti Nurul; Viridi, Sparisoma (2011-06-07). "Partition function of 1-, 2-, and 3-D monatomic ideal gas: A simple and comprehensive review". *Jurnal Pengajaran Fisika Sekolah Menengah*. 2(2): 15–18.

| * 睇
* 傾
* 改
熱力學 |
| --- |
| 研究熱、功同能量嘅物理學領域 |
| 主要領域 | 
* 古典熱力學
* 統計力學
* 化學熱力學
* 平衡熱力學同非平衡熱力學
* 量子熱力學
* 傳熱

 |  |
| 系統 | 

|  |  |
| --- | --- |
| 溫度 | 
* 熱同凍
* 溫度計
* 攝氏、華氏、開氏同普朗克溫度
* 室溫
* 攝氏零度
* 熔點同沸點
* 絕對溫度
* 絕對零度

 |
| 系統特性 | 

|  |
| --- |
| 
* 界限
* 封閉系統同孤立系統
* 內含同外延性質
* 過程函數
* 相
* 理想氣體同實際氣體
* 熱力學圖

 |
| 狀態函數 | 
* 壓力
* 比體積
* 微狀態
* 熵（吉布士熵）
* 粒子數
* 化學勢
* 蒸氣量
* 簡化性質

 |

 |
| 系統狀態 | 

|  |
| --- |
| 
* 狀態變數同狀態方程式
* 熱力學平衡同熱平衡
* 控制體積（英文：Control volume）

 |
| 相態 | 
* 固體、液體、氣體同電漿
* 相變（凍結 · 凝結 · 凝華 · 熔 · 沸騰 · 蒸發 · 昇華）
* 三相點
* 臨界點

 |

 |
| 過程 | 
* 等壓、等容、等溫、等熵同等焓
* 絕熱質
* 準靜態
* 可逆同不可逆過程
* 自由擴散
* 循環（熱效率）

 |

 |
| 位能 | 
* 自由能
* 內能
* 焓
* 亥姆霍茲自由能
* 吉布士自由能

 |
| 定律 | 
* 第零定律
* 第一定律
* 第二定律
* 第三定律

 |
| 重要方程 | 
* 熱力學基本關係
* 理想氣體狀態方程式（理想氣體常數）
* 卡諾定理
* 卡羅秀士定理
* 麥士維關係

 |
| 材料特性 | 
* 熱容量同比熱容量
* 潛熱同比潛熱
* 熱阻
* 可壓縮度
* 熱脹冷縮

 |
| 熱力學家 | 
* 丹尼爾白努利
* 占士焦耳
* 開爾文男爵
* 麥士維
* 范德華
* 波茲曼

 |
| 相關概念 | 

|  |  |
| --- | --- |
| 物理科學 | 
* 機械能、動能同能量守恆定律
* 焦耳
* 布朗運動
* 范德華力
* 熱輻射
* 化學反應
* 時間箭嘴
* 宇宙最終命運（熱寂）

 |
| 工程學 | 
* 火
* 機械（熱引擎 · 活塞 · 永動機）
* 熱泵
* 冷凍同空氣調節
* 廢熱
* 能源

 |
| 第啲領域 | 
* 不確定性
* 資訊理論
* 混沌理論
* 自我組織
* 生命
* 內熱
* 天氣同氣候

 |

 |
| 相關領域 | 
* 物理學（古典力學 · 流體力學 · 量子力學 · 宇宙學）
* 化學
* 生物學
* 生物化學
* 地球科學
* 工程學（化學工程 · 材料物理學）

 |
| 熱力學類 |